# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 003-01/19-03/04

URBROJ: 2137-33-01-19-2

Sokolovac, 03.10.2019.

*Z A P I S N I K*

sa ***1. sjednice Vijeća roditelja*** Osnovne škole Sokolovac održane dana 03. listopada 2019. godine u 16,30 sati u prostoriji škole, učionica prirode, biologije i kemije.

Prvu sjednicu Vijeća roditelja sazvao je i sjednici predsjedava do izbora predsjednika Vijeća roditelja ravnatelj škole Saša Korkut.

Sjednici prisustvuje 15 članova Vijeća roditelja:

Izidora Pajnić, predstavnica 1.r., Biljana Novosel Gvozden, predstavnica 2.r., Anita Žerjav, predstavnica 3.r., Dragica Toplak, predstavnica 4.r, Valentina Miklošić, predstavnica 5.r, , Mirela Knežević, predstavnica 7.a r, Sanja Savić, predstavnica 7.b r, Iva Miličević, predstavnica 8.a razreda, Renata Matučec, predstavnica PŠ Srijem, Valerija Frankol, predstavnica PŠ Srijem, Duška Cvrtila, predstavnica PŠ Velika Mučna, Milan Podravac, predstavnik PŠ Velika Mučna, Biljana Ban, predstavnica PŠ Velika Mučna, Martina Križek, predstavnica PŠ Mala Mučna, Ruža Šebrek, predstavnica PŠ VelikI Botinovac.

Sjednici nisu prisustvovali:

Slađana Vincek, predstavnica 6.r i Nataša Horvat, predstavnica 8.b r. - opravdale izostanak.

Ravnatelj škole konstatira da sjednici prisustvuje potrebna većina članova, prisutno je 15 od 17 članova izabranih u Vijeće roditelja za školsku godinu 2019./2020.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Izbor predsjednika i zamjenika predsjednika Vijeća roditelja za školsku godinu 2019./2020.;
2. Predstavljanje Školskog kurikuluma Osnovne škole Sokolovac za školsku godinu 2019./20120. i rasprava;
3. Izvješće o realizaciji Godišnjeg plana i programa rada škole za školsku godinu 2018./2019.;
4. Predstavljanje Godišnjeg plana i programa rada Osnovne škole Sokolovac za školsku godinu 2019./2020. i rasprava;
5. Aktualna pitanja vezana uz početak školske godine;
6. Razno.

ZAPISNIČAR : ZAMJENICA PREDSJEDNICE

VIJEĆA RODITELJA:

Marijana Razman Sanja Savić

Budući da nije bilo drugih prijedloga ni primjedbi ravnatelj daje na usvajanje predloženi dnevni red.

Članovi Vijeća roditelja jednoglasno su prihvatili predloženi dnevni red te prešli na rad po istome.

**Točka 1.**

Pod točkom 1. Izbor predsjednika i zamjenika predsjednika Vijeća roditelja za školsku godinu 2018./2019. ravnatelj obrazlaže da je bi Vijeće roditelja trebalo izabrati predsjednika i zamjenika predsjednika Vijeća roditelja.

Članovi Vijeća roditelja predlažu Natašu Horvat za predsjednicu Vijeća roditelja.

Ravnatelj škole daje prijedlog na glasovanje.

Vijeće roditelja jednoglasno donosi

**O D L U K U**

Nataša Horvat izabrana je za predsjednicu Vijeća roditelja Osnovne škole Sokolovac

Ravnatelj obrazlaže da bi Vijeće roditelja trebalo predložiti i izabrati zamjenika predsjednika Vijeća roditelja.

Za zamjenika predsjednika Vijeća roditelja predložena je Sanja Savić.

Budući da nema drugih prijedloga, ravnatelj daje prijedlog na glasovanje.

Vijeće roditelja jednoglasno donosi

**O D L U K U**

Sanja Savić izabrana je za zamjenicu predsjednika Vijeća roditelja Osnovne škole Sokolovac.

Predsjedavanje sjednicom Vijeća roditelja preuzima izabrana zamjenica predsjednice Vijeća roditelja Sanja Savić (dalje u tekstu:zamjenica predsjednice vijeća roditelja).

**Točka 2.**

Pod točkom 2. Predstavljanje Školskog kurikuluma Osnovne škole Sokolovac za školsku godinu 2019./2020. i rasprava zamjenica predsjednica Vijeća roditelja daje riječ ravnatelju koji konstatira da su svi prisutni članovi dobili prijedlog Školskog kurikuluma elektroničkom poštom .

Ravnatelj škole prisutnima obrazlaže da je Učiteljsko vijeće Osnovne škole Sokolovac na svojoj sjednici održanoj dana 01.10.2019. godine donijelo prijedlog Školskog kurikuluma OŠ Sokolovac za školsku godinu 2019./2020. te isti predlaže Vijeću roditelja da ga usvoji.

Ravnatelj škole detaljno prezentira Školski kurikulum Osnovne škole Sokolovac i predlaže Školskom odboru donošenje Školskog kurikuluma Osnovne škole Sokolovac za školsku godinu 2019./2020. u obliku u kojem ga je predložilo Učiteljsko vijeće Osnovne škole Sokolovac.

Otvara se rasprava o prezentiranom prijedlogu.

Kako nije bilo daljnjih pitanja, primjedbi, ni prijedloga ravnatelj predlaže Vijeću roditelja da dade svoje mišljenje na prijedlog Školskog kurikuluma Osnovne škole Sokolovac za školsku godinu 2019./2020.

ZAPISNIČAR : ZAMJENICA PREDSJEDNICE

VIJEĆA RODITELJA:

Marijana Razman Sanja Savić

Zamjenica predsjednice vijeća roditelja daje prijedlog na glasovanje.

Vijeće roditelja Osnovne škole Sokolovac jednoglasno daje

**POZITIVNO MIŠLJENE**

na prijedlog Školskog kurikuluma Osnovne škole Sokolovac za školsku godinu 2019./2020.

**Točka 3.**

Pod točkom 3. Izvješće o realizaciji Godišnjeg plana i programa rada škole za školsku godinu 2018./2019. zamjenica predsjednica vijeća roditelja daje ravnatelju riječ koji uvodno obrazlaže da je Godišnji plan i program rada Osnovne škole Sokolovac realiziran gotovo prema planiranom. Detaljno prezentira izvješće o realizaciji.

Vijeće roditelja jednoglasno usvaja ravnateljevo Izvješće o realizaciji Godišnjeg plana i programa rada škole za školsku godinu 2018./2019.

**Točka 4.**

Pod točkom 4. Predstavljanje Godišnjeg plana i programa rada Osnovne škole Sokolovac za školsku godinu 2019./2020. i rasprava zamjenica predsjednice vijeća roditelja daje riječ ravnatelju koji konstatira da su svi prisutni članovi dobili prijedlog Godišnjeg plana i programa rada OŠ Sokolovac elektroničkom poštom .

Ravnatelj prezentira prisutnima prijedlog Godišnjeg plana i programa rada OŠ Sokolovac za školsku godinu 2019./2020..

Nakon prezentacije otvara se rasprava.

Kako nije bilo pitanja, primjedbi, ni prijedloga zamjenica predsjednice Vijeća roditelja predlaže Vijeću roditelja da dade svoje mišljenje na ravnateljev prijedlog Godišnjeg plana i programa rada Osnovne škole Sokolovac za školsku godinu 2019./2020.

Vijeće roditelja Osnovne škole Sokolovac jednoglasno daje

**POZITIVNO MIŠLJENJE**

na prijedlog Godišnjeg plana i program rada Osnovne škole Sokolovac za školsku godinu 2019./2020.

**Točka 5.**

Pod točkom 4. Aktualna pitanja vezana uz početak školske godine zamjenica predsjednice Vijeća roditelja daje riječ ravnatelju koji informira prisutne da je održan prijem učenika prvih razreda, podijeljeni su im prsluci i održano predavanje HAK-a. Održan je zajednički sastanak ravnatelj i učenika o pravilima ponašanja u školi i školskom autobusu. Pred nama su još pregled za oslobođenje od nastave TZK, sistematski pregledi, misa, zaziv Duha svetoga, jesenski kros, predavanje za prve razrede“Poštujte naše znakove“, posjet Podravskom suncu, Dani kruha, Predavanje promicanje istine o domovinskom ratu i Dani kravate.

Najavljen je savjetnički posjet školi u sklopu projekta „Škola za život“.

Zaposlena su dva pomoćnika u nastavi i u projekt Svi u školu svi pri stolu biti će uključeno 42 učenika. O produženom boravku nema još informacija. Školska shema će krenuti od 15.10.2019. godine, podjela mlijeka i voća učenicima razredne nastave i podjela voća učenicima predmetne nastave. Održano je Vijeće učenika. Predložit ćemo izmjenu Pravilnika o kućnom redu u dijelu koji se odnosi na ponašanje u školskom autobusu i primjereno odijevanje. U e- dnevniku je novina da nema više prosjeka ocjena.

ZAPISNIČAR : ZAMJENICA PREDSJEDNICE

VIJEĆA RODITELJA:

Marijana Razman Sanja Savić

Ravnatelj je najavio nekoliko najvažnijih aktivnosti učenika za koje će roditelji dobiti detaljnije informacije preko razrednika .

Kako nije bilo pitanja, primjedbi, ni prijedloga prelazi se na slijedeću točku dnevnog reda.

**Točka 6.**

Pod točkom 6. Razno nije bilo daljnjih pitanja ni prijedloga, ravnatelj se zahvalio svima prisutnima na sudjelovanju.

Sjednica Vijeća roditelja zaključena je u 18.00 sati.

ZAPISNIČAR : PREDSJEDNICAVIJEĆA RODITELJA:

Marijana Razman Nataša Horvat